CHO ไตรมาส 3 ขาดทุน 100 ลบ. เซ่นโควิด-19 ทำส่งรถชะงัก ฉุดรายได้ลด
CHO ไตรมาส 3 ขาดทุน 100 ลบ. เพิ่มขึ้น 193% จากขาดทุน 34.21 ลบ. เซ่นโควิด-19 ทำส่งมอบรถชะงัก ฉุดรายได้ลด ส่วนงวด 9 เดือนขาดทุน 256.58 ลบ. เพิ่มขึ้น 84% จากปีก่อนขาดทุน 139.13 ลบ.
CHO ไตรมาส 3 ขาดทุน 100 ลบ. เพิ่มขึ้น 193% จากขาดทุน 34.21 ลบ. เซ่นโควิด-19 ทำส่งมอบรถชะงัก ฉุดรายได้ลด ส่วนงวด 9 เดือนขาดทุน 256.58 ลบ.
15 พ.ย. 2564

บริษัท ช ทวี จำกัด (มหาชน) หรือ CHO รายงานผลการดำเนินงานไตรมาส 3/2564 สิ้นสุดวันที่ 30 ก.ย.2564 ดังนี้

โดยงวดไตรมาส 3 ปี 2564 มีผลขาดทุนสำหรับงวด 100.16 ล้านบาท เกิดจากรายได้ตามสัญญาลดลง 53.20 ล้านบาท หรือลดลงร้อยละ 39.43 จากงวดเดียวกันของปีก่อน ซึ่งได้รับผลกระทบจากการแพร่ระบาดเชื้อไวรัส COVID-19 อย่างต่อเนื่อง ส่งผลให้ลูกค้าในกลุ่มสายการบินทั้งในระเทศและต่างประเทศ ชะลอการลงทุนและลูกค้าสายการบินรายใหญ่ในประเทศเข้าสู่ขั้นตอนฟื้นฟูกิจการ
นอกจากนี้บริษัทมีรายได้จากกลุ่มงานบริการซ่อมบำรุงทั้งศูนย์ซ่อมรถบรรทุก และงานซ่อมบริการตามสัญญา 64.91 ล้านบาท หรือคิดเป็นร้อยละ 42.95 ของรายได้รวม ซึ่งได้รับผลกระทบจากการแพร่ระบาดเชื้อไวรัส COVID-19 อย่างต่อเนื่อง จึงส่งผลให้ในไตรมาส 3/2564 มีผลขาดทุน
ทั้งนี้บริษัทและบริษัทย่อยมีรายได้รวม 151.15 ล้านบาท ลดลงร้อยละ 28.37 เทียบจากงวดเดียวกันของปีก่อน เนื่องจากได้รับผลกระทบจากการแพร่ระบาดเชื่อไวรัส COVID-19 อย่างต่อเนื่อง ที่กระทบต่อรายได้จากผลิตภัณฑ์ออกแบบพิเศษประเภทรถลำเลียงอาหาร ทั้งลูกค้า ในประเทศ ต่างประเทศ และกลุ่มผลิตภัณฑ์มาตรฐานของฐานของลูกค้าในประเทศ ที่ได้รับผลกระทบจากการบังคับใช้ตามมาตรการป้องกันและเฝ้าระวังการแพร่ระบาดของโรค COVID-19 ของภาครัฐ โดยบริษัทมีรายได้จากกลุ่มบริหารงานโครงการและงานบริการซ่อมบำรุงรถบรรทุก รถโดยสาร จากศูนย์ซ่อมรถบรรทุก รายได้จากงานบริการซ่อมตามสัญญากับกลุ่มลูกค้าโลจิสติก หน่วยงานภาครัฐ และการให้บริการรถเช่ารับส่งพนักงาน
โดยในไตรมาส 3/2564 มีรายได้จากการขายและบริการ 64.91 ล้านบาท ลดลงร้อยละ 2.39 จากมาตรการหยุดการเดินรถประจำทางในช่วงการแพร่ระบาทเชื้อไวรัส COVID-19 และมีรายได้อื่น 4.50 ล้านบาท ที่เป็นรายได้มาจากดอกเบี้ยรับ การบริหารการจัดการบริษัทที่เกี่ยวข้องและรายได้จากการขายเศษวัสดุที่เหลือจากการผลิต